Frode Barth

Frode Barth (født 1968) er en norsk musiker (gitarist) og komponist innen sjangrene jazz, samtidsmusikk og populærmusikk.Verdens artister 

Barth begynte å spille gitar hos Erik Wesseltoft som 9-åring og var også sangsolist i St. Laurentiuskoret (1977–1983). Som 15-åring arbeidet han som musiker og vikarierte for Wesseltoft i Kjell Karlsens orkester. Her var han solist sammen med trompetisten Petter Katterås. Han fulgte musikkestetisk linje ved Foss videregående skole (1985–1988) og på instrumentalpedagogisk linje ved konservatorieavdelingen ved Barratt Due musikkinstitutt (1988–1990) der han videre utdannet seg i gitar, komposisjon og musikkbarnehagepedagogikk (1990–1991). Han tok Barth undervisning i improvisasjon med jazzmusikerne Torgrim Sollid og Morten Lassem (1986–1988) da de etablerte undervisningsinstitutt på Frysja i Oslo. Deretter fulgte hovedfagsstudier ved Institutt for musikk og teater ved Universitetet i Oslo (1992–1994) og videreutdanning i London med gitarist/komponist John W. Duarte (1996), studier med gitarist/komponist Leo Brouwer i Havanna (1999) og studier med bassist/komponist Reggie Workman i New York (1994 og 1997).

Barth har utgitt og medvirket på en rekke CD-utgivelser, gjestet festivaler i  inn- og utland og deltatt i TV- og radioprogram. Han er også aktiv komponist med produksjon på rundt 400 verk innen flere genre som scenemusikk, seriøs musikk, jazz, pop/rock og filmmusikk. Barth har hatt solistiske oppgaver internasjonalt og har mottatt en rekke bestillingsverk. Spesielt sentralt står det norsk-estiske triosamarbeidet med Barth/Aaserud/Rull [BAR] som med utgivelsen Going North som vant Estlands Grammy Awards i kategorien årets beste Jazzutgivelse 2006.

Han mottok Statens arbeidsstipend som musiker i 1999 for å arbeide med Bjørn Fongaards mikrotonale kvarttonemusikk.

Frode Barth og Harald Johnsens trio TAPE med trommeslageren Tom Erling Lie vant Ungdommens Kulturmønstrings landsfinale i 1988. Deres albumdebut er Frode Barth/Harald Johnsen Blue Spheres (MTG Music), 2007. Utgivelsen fikk gode anmeldelser og terningkast 5 i Aftenposten. Med Andreas Bye på trommer hadde de Barth & Johnsen Trio. Barth har arbeidet med trommedansere på Grønland, ringside med musikere som spiller tradisjonell musikk til nasjonalsporten muay thai i Bangkok, og kor og trommegrupper på Cuba.

Frode Barth er medlem i Norsk Komponistforening og var forøvrig å se i Norske Talenter i 2019.
 Diskografi 
 1989 Kvinner & Kanari (Hot Club Records HCR – LP 1009/HCR – CD 1009)
 1994 Egentlig Trond Bjertnes/Frode Barth (MTG – CD 24444) 
 1995 Gjær Forfatterverket (MTG – CD 30022) 
 1997 Cumulus - Norwegian Contemporary Guitar Music (MTG – CD 30055)
 1997 Jeg Trond Bjertnes/Frode Barth (MTG – CD 49999)
 1998 Beeples (MTG – CD 58713)
 2002 Rull's Choice (RR-001)
 2005 Norec Aleš Hadalin/Marko Boh (108556 SAZAS)
 2005 Eesti hääled (RR-002)
 2006 Going North Barth-Aaserud-Rull [BAR] (MTG CD 80780)
 2007 Blue Spheres Frode Barth sammen med Harald Johnsen (MTG-CD 70003)

 Referanser 

 Eksterne lenker 


  Frode Barths medlemsside i Norsk Komponistforening. 

Kategori:Norske jazzgitarister
Kategori:Norske jazzkomponister
Kategori:Alumni fra Barratt Due musikkinstitutt
Kategori:Personer fra Lørenskog kommune